रिपोर्ट के अनुसार पूरी दुनिया के डिजिटल ट्रैवल सेल्स के मामले में भारत का हिस्सा 3.7 प्रतिशत हो गया है और एशिया-पैसिफिक रीजन में भारत तीसरा बड़ा बाजार बनकर उभरा है। पर्यटन क्षेत्र में बंपर विकास के पीछे डिजिटल टेक्नोलॉजी का बड़ा योगदान है। रिपोर्ट के अनुसार टूरिज्म सेक्टर में डिजिटल क्रांति जारी है। इंटरनेट और डिजिटल तकनीकि की वजह से पर्यटन क्षेत्र में अपार संभावनाएं पैदा हुई है। युवा ट्रैवल और टूरिज्म व्यवसाय से जुड़े नए-नए स्टार्टअप शुरू कर रहे हैं, यही वजह है कि इस सेक्टर में रोजगार के मौके तेजी से बढ़ रहे हैं। फिक्की की रिपोर्ट में यह भी कहा गया है कि स्मार्टफोन की संख्या बढ़ने और इंटरनेट की पहुंच बढ़ने से देश में युवा पर्यटकों की संख्या में भारी इजाफा हुआ है।